Minister Aab: omavalitsused saavad edaspidi riigimaad lihtsamalt kohaliku elu edendamiseks - Uudised - Eesti Linnade ja Valdade Liit\n„Riigilt maade omandamise protsess on keeruline ning ajamahukas, mistõttu jäävad paljudel juhtudel menetlused venima või raugevad. Soovime seda muuta, sest omavalitsused on olulised elu- ja ettevõtluskeskkonna suunajad ning mida lihtsam on maade omandamise protsess, seda kiiremini on võimalik hakata arendama erinevaid piirkonna jaoks olulisi teenuseid ning luua uusi töökohti. Pean õigeks, et kui ettevõtja soovib piirkonda tootmist rajada ning omavalitsustel arenduseks sobilikke maatükke pole, peaks riik maareservist arendusmaa andmisega appi tulema," ütles minister. „Selleks, et omavalitsused saaksid erinevatele vajadustele kiiresti reageerida, muudame maade andmise protsessi kiiremaks, läbipaistvamaks ning tingimused soodsamaks."\nMinister märkis, et on oluline, et omavalitsused kasutaksid maad võimalikult otstarbekalt ning lisandväärtust tootvalt. „Kindlasti on üheks maa omandamise eelduseks, et omavalitsusel peab olema selge nägemus, mis maatükil tulevikus toimuma hakkab. Riigilt tasuta saadud maad tuleb kasutada otstarbe kohaselt. Alles jääb ka võimalus, et soovi korral saab omavalitsus maa edasi müüa või võõrandada, kuid sellisel juhul tuleb osa kinnistu väärtusest riigile hüvitada ja riigile jääb ka võimalus sihtotstarbe kohaselt mitte kasutatud kinnistu riigile tagasi küsida. Omavalitsustel tuleb hakata maavajadusi põhjalikult läbi mõtlema, kuid usun, et sellest on pikaajalise maakasutuse planeerimise seisukohalt kohaliku elu edendamisele palju kasu," lisas Aab.


Puhkus | Vital Female Fifty\nAdrenaliinipark ainult julgetele\nAdrenaliiniparke on pikka aega korraldatud erinevates kohtades kui erinevat meelelahutusviisi kõigile seiklejatele ja neile, kes on pisut vaprad. Alates 1980. aastate keskpaigast on pargi teenus...\nSuvekuude ja kõrgete temperatuuride saabumisega on vaja kõik suveriided seljast võtta ja talveriided välja vahetada. See on aga meie jaoks suur probleem, kui me pole oma joonega rahul. Laiad kleidid,...\n3 tselluliidi eemaldamise harjutust\nKas teil on probleeme tselluliidiga? Olete juba proovinud erinevaid ravimeetodeid ja meetodeid, kuid millegipärast tundub, et ükski meetoditest pole soovitud tulemusi andnud. On aeg hakata trenni...\nAktiivne ja tervislik vananemine\nKui kaua meist igaüks end noorena ja nahas hästi tunneb, sõltub mitmest tegurist ning nende hulgas on ka see, kuidas me oma vaba aega veedame, magame ja kuidas töötame. Õppige, kuidas vananeda...\nJalgrattasõit ja positiivsed mõjud\nKaasaegne elustiil toob endaga kaasa mõned negatiivsed mõjud. Väga sageli on see seotud stressi, kehva toitumise, liigse istumisega ja kehalise tegevuse vältimisega. Mõnikord ei õnnestu meil...\nKehamassiindeks (BMI) on meetod, mille abil arvutatakse inimese toitumine. Seda terminit tutvustas 19. sajandi keskel belglane Adolphe Quetelet. Selle arvutusmeetodi kõige tuntum vorm on tabel, mis...\nBokwa, uus trend treenimisel\nViimasel ajal on fitnessi ja tantsu valdkonnas üha enam kuulda fitnessi kohta. See viitab ennekõike Zumbale endale, kes suutis originaalsel viisil kombineerida erinevaid koreograafiaid ja kõhu...\nValusad ja kanged lihased\nTundlikud, jäigad, valusad lihased on tavaline ebamugavustunne pärast liigset treenimist, raskete esemete tõstmist, mõnda muud ülekoormuse vormi või kehakeemia muutuste tõttu. Paljud inimesed...\nLihaste kaitsmiseks füüsilist tööd tehes või treenides pidage kinni mõnedest põhireeglitest, tehke alati kõigepealt soojendus - parandage lihaste verevarustust kergete harjutustega, mis katavad kogu...\nMe kõik teame, et treening aitab teil rasvaga toime tulla, kaalu kaotada ja stressiga toime tulla. Tants on aga samavõrd mõjukas. Tantse ise on mitusada, mõni on kuulsam ja mõni mitte. Breakdance on...


Leedus liikluskindlustus kehtetu\nAatomik-Transpordi juhtkond ei pööranud suuremat tähelepanu nende veoauto Leedus põhjustatud liiklusõnnetusele, kuni pool aastat pärast õnnetust saabus kahjukannataja kiri hüvitussooviga. Aatomik-Transpordi kindlustuslepingud olid Leedus kehtetud.\nAatomik-Transpordi veoauto sõitis veebruaris otsa kiirtee äärde pargitud sõiduautole. Kuna veok oli liisitud, siis oli tal kaskokindlustus ning veofirmal ei tekkinud probleeme oma autole tekkinud kahjude kandmisega. Firmajuht Andres Sallo arvas, et ka kannatada saanud sõiduauto kulude hüvitamine kulgeb ladusalt, kuna firmal oli tehtud rohelise kaardi kindlustus. Ometigi on autoveoettevõtte kontorisse jõudnud sõiduauto omaniku kiri, milles ta palub õnnetuses süüdi tunnistatud Aatomik-Transpordi autojuhil katta 2500 dollari suurune auto remondi kulu.\nSallo on pärast kahjunõude saamist uurinud lähemalt Leedu liikluskindlustuskorda ning avastanud kurva tõsiasja, et Leedus ei kehti Euroopas üldtunnustatud rohelise kaardi kindlustus. Ka piiril ei sunnita autojuhte riiki sisenemisel tegema mingit liikluskindlustust. «Teisisõnu on Leedus selline süsteem, et seal üldse kindlustust ei ole,» nendib Andres Sallo.\nEuroopa riikidest pole kohustuslikku liikluskindlustust Leedus ja Venemaal, seega ei kehti nendes riikides rohelise kaardi süsteem. Riskide hajutamiseks peab sõidukijuht kasutama Baltic Pooli kindlustust või ostma kindlustuse Leedu või Venemaa piirilt. Eesti Liikluskindlustuse Fondist öeldi, et on teada isegi juhtumeid, kus Leedu piiril nõutakse mingi liikluskindlustuse olemasolu, kuid seadusejärgset õigust sellise nõude esitamiseks ei ole.\nAatomik-Transpordis nuputatakse, mida hakatrtra peale liiklusavariist üleskerkinud kahjunõudega. Nõudega tegelev Veronika Rebane tunnistab, et Aatomik-Transpordi veok oli liiklusõnnetuses süüdi. Kuid kahjukannataja ei süüdista kirjas firmat, vaid ütleb, et süüdi oli avarii põhjustanud autojuht. Praeguseks on see autojuht Aatomik-Transpordist töölt lahkunud.\nLiikluskindlustuse Fondist kinnitatakse, et Aatomik-Transport on kahju tekitanud ja peab selle kahju ka hüvitama, muidu kaebab kahjukannataja firma kohtusse. Kas maksma peab Aatomik-Transport või veoki roolis olnud autojuht, sõltub sellest, kas juhi ja firma vahel oli sõlmitud materiaalse vastutuse leping. Kui seda lepingut ei olnud, jääb kogu lahju Aatomik-Transpordi kanda.


Terad ja sõklad (nr 354/ 21.9.2018) | K&T\nToimetus ⋅ 21. september 2018\nEeloleva pühapäeva varahommikul algab meie maal sügis. Sügis on nii saagikoristuse kui ka külvamise aeg. Külvatakse mitte ainult talivilja vaid ka vaimuvilja, õppimise aeg on ju täies hoos. Aga täna, reedel, on sügisene madisepäev, millal loomad pidada hakkama talveuneks ettevalmistusi tegema. Ja terad ja sõklad vaatavad meile tõsiselt otsa ja küsivad, et kes on kes ja mis on mis.\nKäesoleva nädala perikoobi abimaterjal käsitleb Pauluse kirjast roomlastele 10 peatüki 1–13. salmi. „Üheksateistkümnenda nelipühajärgse pühapäeva tekstid kõnelevad Jumala tahteavaldustest – kümnest käsust ja Jeesuse armastuskäsust, mille ta andis äraandmisööl /…/ Perikoobi tõlgenduslugu algab juba Rm 9:30–33, milles Paulus annab perikoobile konteksti: Iisraeli ja paganate lootuse erinevus. Iisrael, kes Pauluse nägemuses loodab tegudele, ja paganad, kes loodavad Kristusele. Paulus on oma sünnirahva pärast kurb – nad ei ole mõistnud Jumala armastuse olemust.“\nArvamusloos „Tegija ja lugeja vahel. „Õige“ piiblitõlke otsingul“ kirjutab Rakvere ning Jõgeva adventkoguduse pastor ja Eesti Piibliseltsi nõukogu liige Toivo Kaasik vajadusest jätkuvalt tegeleda Piibli tõlkimisega. Lootusrikkalt kirjutab ta: „Eesti lugejagi hoiab ühel päeval käes emakeelset Pühakirja, mille tekst arvestab ka lugeja vanuserühma või kodupaiga keelemurret. Piibliselts teeb selle saavutamise nimel jätkuvalt tööd ja kui vahendite ning tegijate nappus ei takista, on lootust, et isa Vello Salo idee jõuda uue piiblitõlkeni 2039. aastaks, mil on eestikeelse Piibli 300. aastapäev, saab teoks.“\nTänase jutluse autoriks on Kirik & Teoloogia toimetuskolleegiumi liige Anne Burghardt. Jutluse aluseks on Apostlite tegude raamatust (Ap 12:1-11) Peetruse imelise pääsemise lugu. „Aga Peetruse pääsemise lugu on enamat kui lihtsalt ühe konkreetse füüsilise pääsemise lugu. Seda lugu on maailma eri paigus ikka ja jälle loetud kui vabastamise teksti. Meie jaoks on nüüd küsimus selles, millest Jumal Kristuses meid on vabastanud ning milleks ta meid on vabastanud.“\nEesti Evangeelne Luterlik Kirik, EELK perikoopide abimaterjal 19: üheksateistkümnes pühapäev pärast nelipüha (Rm 10:1–13).\nToivo Kaasik, Tegija ja lugeja vahel. „Õige“ piiblitõlke otsingul.\nAnne Burghardt, Vabaks hirmust ja muretsemisest (Ap 12:1-11).


Mustrilise aknakilega saab disainida interjööride klaaspindu - uksi, klaasvaheseinu, barjääre, rõdupiirdeid jpm - aidates sellega muuta kaasaegseid klaaskeskkondi stiilsemaks, hubasemaks ja privaatsemaks. Poolläbipaistvad kiled lasevad läbi valguse, kuid varjavad mööduja silma eest ruumis toimuva. Tootevalik on lai sisaldades erinevaid auruseid, jääklaasiseid, piimjaid, riisipaberi moodi, täpilisi, triibulisi, prismadega ja üleminekutega kilesid. Dekoratiivkiled lisavad siseruumide klaasseintele ja ustele privaatsust, muutes kaasaegsed klaas-interjöörid hubasemaks ja turvalisemaks. Dekoorkilede valik on suur: piimjad, jääklaasid, riisipaberid, triibulised, täpilised, prismadega, üleminekutega jne.\n3M Fasara dekoorkiled\nFasara kiled lisavad siseruumide klaasseintele ja ustele privaatsust, muutes kaasaegsed klaas-interjöörid hubasemaks ja turvalisemaks. Dekoorkilede valik on suur: piimjad, jääklaasid, riisipaberid, triibulised, täpilised, prismadega, üleminekutega jne. Kõige paremini saab nendega tutvuda 3M Jaapani kohalikul kodulehel: http://www.mmm.co.jp/cmd/request/fasara/index.html


Toote pakend - erinevad kujunduslahendused ja tootmisvõimalused\nAEG: 19.02.2019 kell 10.00-11.30\nToodete müügiprotsessis on oluline osa pakendil. Seminaril räägime:\nkuidas valida pakendi materjal ning kujundus;\nmida peaks arvestama pakendi välja töötamisel– transpordi ja ladustamise tingimused, pakendamise lihtsus/keerukus;\nmillised on pakendite standardid ning erinevad tootmisvõimalused;\nSeminari viib läbi Loomeinkubaatori uus ärimentor Eili Taavits.\nEili Taavits on pikaajaliselt juhtinud reklaami- ja trükimaterjalide tootmise projekte ning reklaammaterjalide tootmisagentuuri Print House. Eili on väga hästi kursis erinevate tootmisvõimalustega nii offset- kui digitrükikodades ning reklaammaterjalide tava- ja erilahendustega. Ta on teinud koostööd väga erinevate valdkondade ettevõtetega: Honda Eesti, Monton, Statoil Eesti, Apotheka, Eesti Reformierakond, Riigikantselei, Eesti Disanikeskus, EV100, Saint-Gobain Eesti, Eesti Reformierakond, Riigikogu Kantselei, Elektrilevi, Ülemiste City jne. Viimane märkimisväärne projekt oli EU2017 eesistumisega seotud, kus tuli nõustada kõrgetasemeliste saadikute kingituste välja valimist, nende valmistamist, pakendamist ja logistika organiseerimist.\nLoomeinkubaatori inkubant - tasuta\nKõik teised huvilised - 24€ (koos km)


Vastne riigikogulane jäi doktoritööga jänni - Sakala\nVastne riigikogulane jäi doktoritööga jänni\nEhkki äsja Viljandimaalt asendusliikmena riigikokku pääsenud keskerakondlane Helmut Hallemaa on avalike andmete järgi Tartu ülikooli geograafia doktorant, kustutati tema nimi kõrgkooli üliõpilaste nimekirjast tegelikult juba ligi kolm aastat tagasi.\nHallemaa on varasematel aastatel end doktorandina esitlenud korduvalt, näiteks kohalikus valimiskampaanias. Ühtlasi seisab sellekohane märge praegugi tema nime juures internetientsüklopeedias Vikipeedia.\nTegelikult kuulus Hallemaa rahvusülikooli doktorantide nimistusse kahel perioodil. Esiteks ajavahemikult 3. septebrist 2001 kuni 9. septembrini 2009 ning teiseks jätkuõppes 1. jaanuarist 2011 kuni 8. jaanuarini 2014.\nGeograafia osakonna andmetel pidanuks poliitik kaitsma doktoritöö pealkirjaga «Regionaalselt tasakaalustatud säästva arengu hindamine ja prognoos (Eesti) energiakasutuse jätkusuutlikkuse emergia ja eksergia analüüside põhjal». Et ta aga ei teinud seda ettenähtud perioodil, langetati ülemöödunud aasta algul eksmatrikuleerimise otsus.\nKa Hallemaa ise tunnistas Sakalale, et tal ei õnnestunud doktoritööd õigel ajal kaitsta. «Põhiline probleem seisnes selles, et nõuded muutusid järjest rangemaks. Mul oli asju nii palju avaldatud, et oleksin algsete reeglite kohaselt saanud nende põhjal kaitstud. Paraku hiljem tõmmati nimekiri kokku vaid teatud kindlate väljaannete peale ning seal ei olnud mul midagi ilmunud. Seega tulnuks kõvasti lisatööd teha, aga mitu valimiskampaaniat tuli peale ning aega jäi väheks,» rääkis ta.\nSamas kinnitas Hallemaa, et ta pole doktorikraadi omandamise plaani maha matnud. «Töö on mul endiselt laual, lihtsalt ma praegu ei tegele sellega aktiivselt.»\n11 aastat Viljandi linnavalitsuses ja volikogus kohalikku poliitikat teinud Helmut Hallemaa läks eelmisel nädalal riigikokku haridusministriks tõusnud Mailis Repsi asendajana.


Mida teha, kui laps kardab pimedust? - Pere - sõbranna.ee\n22. november 2016, 18:36\nMida teha, kui laps kardab pimedust? Perekeskus Sina ja Mina uudiskirjas vastab psühholoog, loovterapeut ja Gordoni perekooli koolitaja Õnne Aas-Udam.\nHirmunud lapsele on rahustav, kui vanem võtab temaga füüsilise kontakti — silitab pead ja selga, patsutab, kallistab, hoiab oma embuses jne.\nToetav on mures last aktiivselt kuulata. Teie laps on näiteks väljendanud, et ta kardab pimedust. Võite seda edasi arendada (olukorras, kus probleemi ei esine!), sõnastades kuuldu ümber, näiteks: «Oma voodis õhtuti on sul raske uinuda, sest kardad pimedust.» Mida laps sellele vastab? Saate sealt vestlust edasi kerida ja tasapisi selgub, kas hirmu taga on äkki kartus mingite olendite ees, kes voodi all, kapis elavad, kummitused või hoopis midagi muud. See midagi muud võib olla näiteks ka suurenenud vajadus isa ja emaga koos olla, nende lähedust ja kontakti kogeda.\nTaolistel puhkudel on abiks, kui leiate oma lapsele iga päev «sina-mina aega» (vähemalt 20 minutit), kus toimetate kahekesi, teete asju, mis lapsele meeldib, räägite asjadest, mis talle olulised jne. Selline igapäevane «armastuse tassi» täitmine annab lapsele turvatunde, mis võib viia tasapisi ka hirmu vähenemiseni.\nLisaks saate juba koostöös lapsega arutada, kuidas seda olukorda muuta, et laps oleks nõus ise uinuma (abivahendid — ehk on abi võlutegelasest/kangelasest, kelle laps endale abistajaks valib; mõni kaisuloom jne). Julgustaksin teid kaasama last lahenduste otsimisse, see tõstab ka tema enesehinnangut (tunne, et mina teen ise midagi oma hirmust jagusaamiseks!).\nKuna laste mõtte- ja fantaasiamaailm erineb meie, täiskasvanute omast ikka suuresti, siis igasugu hirmud on mõneti lapseeas paratamatud. Ka kuueaastase lapse fantaasiamaailm võib talle võrduda reaalsusega ning seetõttu sobivad hirmudest jagusaamiseks igasugu loovad ja lapsepärased tegevused. Näiteks võite proovida joonistamist — paluge lapsel kujutada oma hirmu (vaim, pimedus), siis lasta tal see paber tillukesteks tükkideks rebida ja kaminasse või prügikasti visata. Niiviisi saab ta kogemuse, et kontrollib olukorda.


Ettevõtluskoolitus töötutele. Millist koolitajat valida? - Internetiturundus, kodulehe tegemine ja koolitused\nAvaleht/Koolitused/Ettevõtluskoolitus töötutele. Millist koolitajat valida?\nÜhel õhtul surfasin Googles ja Netis ringi ja uurisin, millised firmad või asutused pakuvad ettevõtluskoolitust. Tundub, et ettevõtluskoolitus töötutele on väga kuum teema ning koolituse pakkujaid leidub justkui küllaga. Keda neist pakkujatest võiks siis otsingutulemuste põhjal valida?\nKoolituse pakkujaid otsides püüdsin leida toimunud koolituste ja nende läbiviijate kohta tagasisidet, mida oli napilt. Selles osas soovitaksin koolitusasutustel julgemalt avaldada osalejate arvamusi ja tagasisidet. Samuti vaatasin enam just neid koolitusi, mis olid värsked ja mille kirjelduses oli väljatoodud:\njärgmised algavad kursused;\nnõuded osalejale ja registreerumine;\ntoimumise ajad ning koht.\nEttevõtluskoolitus internetis | bisness.ee\nE-kursus, mis sisaldab hulgaliselt õpetlikke videosid, õpetusi ja ettevõtluses vajalikke dokumentide näidiseid. See kursus on eriline juba ainuüksi sellepoolest, et siin antakse alustavale ettevõtjale ka praktilisi näpunäiteid Facebookis turundamise kohta. Tutvu e-kursusega lähemalt siin.\nKursuse hind on 9.90 eurot kuus, kuid sa võid selle kursuse peale info kätte saamist ka igal ajal peatada. E-kursus eeldab järjekindlust ja tugevat enesedistsipliini, sest ainult siis näed tulemusi.\nProjektiekspert OÜ teeb lisaks mitmetele teistele kursustele järjepidevalt ka ettevõtlusalaseid koolitusi. Isegi suvekuudel juunis ja juulis toimub 56 tunnine kursus. Tõsi, nende ettevõtluskoolitus nimega Stardiedu keskendub peamiselt äriplaani koostamisele ja väga põgusalt käiakse läbi turundus, finantsplaneerimine, raamatupidamine jms.\nKoolitusfirma Reiting OÜ pakub väga palju erinevaid koolitusi, mille seas ka ettevõtluse ja juhtimise alased koolitused.\nMillist koolitust või koolitajat siis valida?\nSelle postituse kokkuvõtteks tahan rõhutada seda, et paljud otsivad täna koolituste kohta infot läbi otsingumootorite ja kui huviline satub lehele, kus pole piisavalt informatsiooni, siis valib ta sinu konkurendi koolituse, kus on enam asjakohast teavet koolituse kohta.\nLoomulikult on ettevõtluskoolituse pakkujaid tunduvalt rohkem, kuid need jäid googeldades silma ja see on koolitusfirmadel otsingumootori turunduse osas õppimise koht.\nEttevõtluskoolitus töötutele on kallis koolitus ning seetõttu tuleb selle valikul teha põhjalik kodutöö. Kui kodulehel infot napib, siis võiks küsida tuttavatelt või sõpradelt.\nMuidugi olgu öeldud, et ega koolitus ei tee igaühest veel ettevõtjat, aga esimesed sammud saavad tehtud.\nMa ei teinud Googles detektiivi tööd ega otsinud midagi spetsiaalset, kuid kui mõni koolitus on välja jäänud või oled osalenud ettevõtluse või äriplaani koostamise koolitustel, siis jaga oma kogemusi kommentaarides.\nInternetiturunduse koolitus alustavale ettevõtjale\nAlustava ettevõtja koolitus sisaldab vähesel määral turundust ja veelgi vähem internetiturundust, kuid paljude äride puhul on just internet kõige kiirem viis oma potentsiaalsete klientideni jõudmiseks.\nKui sa tahad omale uut kodulehte ja väärt teadmisi turundamisest internetist, siis kaalu osalemist Internetiturunduse koolituse täispaketil, mille sarnast teist Eestis ei ole.\nShare the post "Ettevõtluskoolitus töötutele. Millist koolitajat valida?"


Vastulause: Kõige parem on just kohatu huumor — Sirp\n27. märtsil Tallinna Linnateatris tundsin, et teatripäeva pidu on nagu suguvõsa kokkutulek: kohtad nii lemmikonupoega kui ka toda tädi, keda silmaotsaski ei salli, aga kõik on omad. Viimasel ajal teeb valvsaks, kui valuliselt suhtutakse auhindamisse, nominatsioonist ilmajäämisse jne. Tallinna Linnateatri etteasted tuletasid meelde – teater on mäng. Ilma oskuseta iseenda üle naerda kaob mängurõõm – ja see on eluohtlik. Kriitikute etüüdis pärinesid naiskriitiku repliigid minu vastukajast lavastusele „Kassirabal”. Miks peaksin mahlaka sarži pärast solvuma? Oli vaid kahju, et mu koht polnud saalis, kus seda sketši esitati. Naersin südamest, hiljem ütlesin Anne Reemannile aitäh, ajalehe kaudu tänan ka autoreid-lavastajaid! Kriitikute trio oli lahe, ei näe põhjust peeglit kiruda … Andekas parodeerimine eeldab empaatiat, parodeeritav võib olla rahul, et teda peetakse isikupäraseks nähtuseks, kurja ei tee ka eluterve eneseanalüüs.\nTunnen piinlikkust hoopis siis, kui loen kriitikute-kolleegide väiteid: ega mina ei peagi teatrit armastama, mina teatri eest ei vastuta. Milleks üldse kirjutada ja peegeldada, õõnsalt kumiseda ja narrikuljusena kõliseda, kui pole armastust?\nRepliigi pealkiri on tsitaat Ott Aardami näidendist „Mee hind”. Oleme töömesilased eesti teatri kanarbikuväljal, kandkem hoolt, et lilled õitseksid, et meie liik välja ei sureks. Unustagem vähemalt pidupäeval stress, tundkem rõõmu kutsumusest, mõelgem mängu päristähendusele. Huumorist, kohatust huumorist eriti, on ellujäämisel tuge.


< Tagasi Classic tootevalikusse\nAinult 73,5 cm laiuse vankriraamiga mahud kitsastesse kohtadesse ja läbi uste.\nISTMEOSA + VANKRIKORV\nVankrikorv – 34809 Lounge Grey\nIstmeosa – 29809 Lounge Grey\nVANKRIKORV + VANKRIKORV\nISTMEOSA + ISTMEOSA\nPÖÖRATAV ISTMEOSA + ISTMEOSA\nPÖÖRATAV ISTMEOSA + VANKRIKORV\nTOPELT AUTO TURVATOOLID\nDouble Viking 735 auto turvatooli adapterid\nDouble Viking 735 on ainult 73,5 cm laiune, kerge kaaluga kaksikutevanker. Double Viking 735 on turu üks kitsamaid kõrvuti paigutusega kaksikute vankreid.\nPakume erinevaid valikuvõimalusi kahe lapse või kaksikutevankrite osas. KAKSIKUD BEEBID (2 Viking vankrikorvi) KAKS VÄIKELAST (2 Viking istmeosa) SUUR JA VÄIKE (1 Viking istmeosa + 1 Viking vankrikorv)\nFUNKTSIOONID & OMADUSED\nIstmeosa kaarvari toimib ka päikesevarjuna. Varju saab lapse kaitsmiseks lihtsalt ettepoole tõmmata.\nViking istmeosa ja Viking vankrikorvi saab kasutada Viking ja Double Viking 735 vankriraamil.\nLase lapsel magada – tõsta vankrikorv raamilt maha ja kanna seda kaarvarju sisse paigutatud käepidemest.\nLisa kontrasti ja värvi – osta lisa kaarvarjud. Saadaval erinevates värvitoonides koos ventilatsiooni ja putukavõrguga.\nIstmeosa saab kergelt reguleerida, et tagada lapsele mugavus uinakuks.\nViking kärudel on reguleeritava kõrgusega ja pööratava nurgaga lükkesang, mis sobib iga pikkusega juhile.\nKas sinu lapsele meeldib olla näoga või seljaga sõidusuunas? Istmeosa saab lihtsalt ümber pöörata vastavalt lapse vanusele. Lihtsalt kinnita see Emmaljunga EasyFix TM abil soovitud asendisse.\nKoos lapse kasvamisega saab reguleerida istmeosa kaarvarju kõrgust. Kui laps on piisavalt vana võite eemaldada ka turvakaare.\nViking on väle, pöörlevate esiratastega jalutuskäru. See tagab mugava juurdepääsu metroole, bussile ja isegi poodidesse.


EAS avab veelgi rohkem põnevust pakkuva koolitushooaja - EAS\nEttevõtluse arendamiseks on mitmeid hoobasid, üks olulisemaid neist on järjepidevalt kvaliteetsete koolitusprogrammide pakkumine ettevõtjatele. EASi koolitusprogrammidest on tuule tiibadesse saanud sajad Eesti ettevõtluse edulood, seega tasub selgi sügisel hoida silm peal EASi koolituskalendril ja leida just oma ettevõtte vajadustele kõige paremini vastav programm.\nValikust leiab koolitusi erinevates arengufaasides ettevõtetele. Kogenumatele ettevõtjatele, kes soovivad pisut värskendust oma igapäevatöösse, sobib suurepäraselt strateegia praktikum, mis aitab uuendada ettevõtte strateegilist visiooni, kui igapäevaelu kipub üle pea kasvama ja siht silme eest kaduma. Praktikum aitab teha läbimõeldud strateegilisi valikuid oma ettevõtte edu tagamiseks. Kuus kuud kestva programmi tulemusena saab põhjaliku ülevaate ettevõtte hetkeolukorrast ning strateegilistest valikutest. Nii sünnib ettevõttele koostöös mentorite ja koolitajatega uus konkurentsivõimeline strateegia 3-5 aastaks koos konkreetse tegevuskavaga selle ellu viimiseks. Koolitajate ja mentorite ning praktikumi kavaga saab lähemalt tutvuda EASi veebilehel.\nDisaini meistriklass valmistab ette eksporditurgude vallutamiseks ning kriisis kasvamise meistriklass õpetab mõtlema võimalustekeskselt sel keerulisel ajajärgul. Lisaks neile seminaridele pakub EAS ka mitmeid teisi innovatsiooni edendavaid teenuseid, muuhulgas ettevõttele sobiva arendusasutusega kokku viimise teenust, tootearenduse toetust, intellektuaalomandi nõustamist ning tootmise digitaliseerimise toetust.\nKasvuettevõtte mentorprogramm annab võimaluse luua uusi ärikontakte\nEriti ambitsioonikatele ettevõtetele on mõeldud kasvuettevõtte mentorprogramm, kuhu oodatakse osalema aktiivselt tootearendust ja eksporti kavandavaid ettevõtteid. Programmi eesmärk on toetada innukate laienemisplaanidega kasvuettevõtteid läbi personaalse juhendamise.\nMentorprogrammi käigus koostavad osalejad koostöös koolitajate ja mentoritega oma ettevõttele tegevuskava järgmiseks kaheks aastaks, samuti kaardistatakse ja eesmärgistatakse ettevõtte arenguvõimalused. Nii antakse osalejatele võimalus luua uusi ärikontakte ja -suhteid.\n2019. aasta kasvuettevõtja mentorprogrammi koolituspäev Roostal\nLisaks leiavad programmi jooksul aset kümme mentiide vajadustele kohandatud töötuba, mida viivad läbi rahvusvaheliselt ja kodumaiselt tunnustatud oma valdkonna tipud – Alar Kolk, Howard Kingston, Kristo Krumm, Markko Karu, Ingrid Joost, Paavo Pauklin, Kristi Liiva ja Eva-Maria Kangro. Kõigi koolitajatega saab tutvuda lähemalt EASi veebist.\nPersonaalne mentorlus ja nõustamine\nLisaks sisutihedale ja ettevõtte vajaduste kohaselt kujundatud programmile, saab iga osalev ettevõtja endale kuni kümneks kuuks koostööpaariliseks kogemustega ettevõtja ehk mentori, kellega koos tegeletakse ettevõtte jaoks oluliste teemadega, pööratakse tähelepanu arenguvõimalustele ning saavutatakse ärieesmärke.\nVarem EASi kasvuettevõtte mentorprogrammis osalenud restoranide Leib Resto & Aed ja möödunud aastal uksed avanud Lore bistroo omanik Kristjan Peäske tõdeb, et mentorprogramm andis kõrvalpilgu ja veendumuse ettevõtet suunavate tegevuste õigsuses.\n“Koolitused – need päriselt annavad ettevõtjale midagi olulist. Eriti kui need on hästi läbi mõeldud, interaktiivsed ja panevad mõtlema ning harjutavad sind nägema teisi suundi. Koostöövõimalus mentoriga on midagi väga unikaalset. Just see teadmine, et sul on kogemuste ja teistsuguse pilguga inimene kõrval, kes oskab sinult küsida küsimusi, mis panevad sind mõtlema ja viivad järgmistele radadele,” räägib Kristjan. Suurima väärtusena toob ta esile inimesed, kellega mentorprogrammis kohtus. “Meie grupp käib endiselt koos, lahendab case study'sid, patsutab üksteisele õlale, ergutab üksteist!”\nOsalema on oodatud kõik kasvuambitsioonidega ettevõtted\nProgramm on mõeldud kõigile ettevõtjatele, kellel on sihikul äritegevuse kasvatamine, uutele turgudele laienemine või soov laiendada oma kontaktvõrgustikku. Aastate jooksul on programmist hoogu saanud nii tööstus-, tehnoloogia-, toitlustus- kui ka näiteks majutusettevõtted.\nLoe mentorprogrammist lähemalt ja kandideeri mentorprogrammi täites vormi, küsimuste korral võta palun ühendust:\nStrateegia ja ärimudelite projektijuht\n+372 738 6018


Kodupruulijate konkursi võitis punane kibuvitsa-tšilli õlu - Maaleht\nNädalavahetusel toimunud Kochi Kodupruulijate konkursi võitis Robert Särglepa poolt valmistatud kibuvitsa-tšilli õlu “Ale Depressant”. Järgnesid Mihkel Sala ja Kaarel Siim’i pruulitud “Salapuna” ning Tanel Tälli “Redneck”. Eraldi kategooriana selgitati ka meedia ja kodupruulijate lemmikud.\nKodupruulijate konkursi ülesandeks oli pruulida punane õlu kangusega 6-7%. Kokku võistles üheksa koduõlut, mida hinnati pimetesti meetodil.\nÕllesid hindas põhižürii ning lisaks ka ajakirjanike ning kodupruulijate žürii. Konkursi eestvedaja, Koch pruulikoja peaõllemeistri Enn Kärblase sõnul oli konkursile laekunud koduõllede valik põnev ning nii žüriil kui ka pruulijail endil oli hea meel tõdeda, et õllemeistrid suhtusid ülesandesse loominguliselt ning kasutasid uuenduslikke komponente. Kärblane ütles, et õllesid hinnates oli aru saada osalejate tõsisest suhtumisest konkurssi - õllede valmistamisel oli nähtud palju vaeva, ülesandesse oli suhtutud loominguliselt ja pruulijad olid pannud oma loomingusse kogu hinge.\n“Oli väga omapäraseid ja iseloomuga pruule, mis kindlasti ka laiemale õllehuviliste ringile meeldiksid. Parimate õllede tutvustamisel püüab Koch oma õla alla panna ja soovib kindlasti samalaadseid üritusi hobipruulide huvi korral ka tulevikus jätkata,” ütles Enn Kärblane.\nHindamine toimus pimetesti meetodil. Iga õlle hindamisel hinnati 1-12 punkti skaalal eraldi tema lõhna, värvust, vahtu ja maitset. Põhižürii koossseisu kuulusid õllevaldkonna tipptegijad ja asjatundjad, sh Saku Õlletehase peaõllemeister Tarmo Tappo, Koch Pruulikoja peaõllemeister Enn Kärblane; Eesti Parim Õllesommeljee 2014 Urmas Linnamäe; õllesommeljee Helen Aasmann; ajakirja Pruul, käsitööõllede kaupluste, Kadrina Saunaklubi jm esindajad.


Järelmaks | Euronics\nVastus järelmaksu taotlusele saabub vaid mõne minutiga\nKuumakse alates 1 eurost\nJärelmaksu enneaegne tagastamine on tasuta\nLimiiti saad kasutada nii e-poes kui ka kõikides Euronicsi kauplustes\nVaata oma personaalset järelmaksu pakkumist\nJärelmaksuga saad ostu eest osade kaupa tasuda\nEuronicsi järelmaksuga saad tasuda ostu eest pikema perioodi vältel osamaksete kaupa. Järelmaksu kasutamiseks täida taotlus, misjärel väljastame sulle personaalse krediidilimiidi. Limiidi ulatuses saad soetada kaupu nii Euronicsi e-poest kui ka kõikidest Euronicsi kauplustest üle Eesti. Lisaks saad vaba limiidi ulatuses sõlmida väikelaenu lepingu, misjärel kantakse soovitud summa sinu pangaarvele.\nSa saad muuta kuumakse suurust\nSa saad valida endale sobiva maksepäeva\nSul on võimalus võtta maksepuhkust\nKrediidisumma saad tagastada enne tähtaega\nFikseeritud intress 14,9% järelmaksu summalt\nKrediidisumma alates 50€\nOluline info järelmaksu kasutamisel\nJärelmaksuga tasumiseks pead olema 18-75 aasta vanune\nJärelmaksu pakume Eesti Vabariigi kodanikele, Vene Föderatsiooni kodanikele või Välismaalase passi omanikele, kellel on elamisluba ja kes elavad Eestis\nJärelmaksuga tasumiseks peab sissetulek olema vähemalt 250 eurot kuus\nJärelmaksuga müügilepingu üldtingimused Avaldus lepingu muutmiseks Avaldus lepingust taganemiseks\nNB! Maksegraafiku järgseid osamakseid tuleb kliendil tasuda igakuiselt AS LHV Finance kontole EE707700771001062897 (toodud lepingu eritingimustes). Kliendile saadetakse vähemalt 5 päeva enne igat maksepäeva arve vastavalt lepingu sõlmimisel tehtud valikule kas paberil või e-posti teel. Sissemakse ja vajadusel ka lepingutasu tuleb järelmaksulepingu korral tasuda AS Antista kontole, mis on välja toodud Teile saadetud tellimuskinnitusel. Järelmaksu pakub AS LHV Finance (reg. kood 10234957, tegevusloa number 4.1-1/69). Tutvu tingimustega müügikohas või lhv.ee/jarelmaks ja küsi nõu meie asjatundjalt. Igakuise osamakse suurus on 36,23 € ja krediidi kulukuse määr on 34,09% aastas järgmistel näidistingimustel: kauba/teenuse maksumus 650 €, sissemakse 0%, krediidisumma 650 €, intress 14,90% väljastatud krediidisummalt aastas (fikseeritud), lepingutasu 19,90 €, järelmaksu periood 24 kuud, tasumine igakuiste annuiteetmaksetena, maksete kogusumma 869,50 € ja tagasimaksete summa 869,50 €.\nTelia järelmaksu kasutamine ja tingimused\nTeenuse pakkujaks on Telia Eesti AS (reg.kood 10234957) aadress Mustamäe tee 3, 10616 Tallinn. Telia järelmaksuga saad osta nii Euronicsi kauplustest ja e-poest.\nIntressimäär on kuni 21,9% ja lepingutasu alates 9,90€ (alates summast 150€ on lepingutasu 15,90 € ning alates summast 200€ on lepingutasu 19.90€).\nVälismaalased peavad omama pikaajalist/alalist elamisluba järelmaksu perioodi lõpuni.\nVali sobiv kaup ja lisa see ostukorvi, miinimum ostusumma 75 €.\nOstukorvist liigu edasi tellimuse vormistamisele.\nSisesta enda andmed ning aadress või kauplus, kust soovid kauba kätte saada.\nMakseviisiks vali "Telia järelmaks" ning vajuta nuppu "Ostan järelmaksuga"\nAutoriseeri ennast Telia e-keskkonnas. Kui sa ei ole Telia klient, siis pakutakse sulle võimalust kliendiks registreeruda.\nKui sinu suhtes on finantseerimise otsus positiivne, vali lepingu tingimused ja paranda vajadusel kontaktandmed.\nVajuta nuppu „Edasi lepingu sõlmimisse“.\nTutvu lepinguga ja aktsepteeri leping vajutades nuppu „Allkirjasta leping“. Järelmaksuleping on sellega sõlmitud.\nSõlmitud leping saadetakse sinu poolt määratud e-posti aadressile.\nSind suunatakse tagasi Euronicsi e-poodi.\nTaotlusele anname vastuse koheselt. Sa ei pea olema eelnevalt Telia klient, samuti ei ole tähtis, millise panga teenuseid sa kasutad. Järelmaksu tasumine toimub annuiteetgraafiku alusel, st kogu perioodi jooksul on üks fikseeritud kuumakse. Telia on järelmaksu pakkujana usaldusväärne ja pikaajalise kogemusega. Arveldamine: lepingutasu ja esimese järelmaksu makse saadame sulle Telia arvega. Kui oled juba Telia klient, siis samal arvel näed ka oma teenuste kuutasusid. Mugavaks arveldamiseks soovitame sõlmida otsekorralduslepingu sulle sobivas pangas. Lepingu lõpetamisega ei kaasne lisakulutusi: järelmaksu ennetähtaegse lõpetamisega ei kaasne mingeid lisakulutusi, piisab, kui esitada kirjalik avaldus Teliale. Ennetähtaegsel lõpetamisel lisatakse järelmaksu jääk sinu järgmisele Telia kuuarvele. Kaubaga seotud küsimuste korral (garantiijuhtumid, vigane kaup, jne) pöördu otse kauba müüja poole. Tule lähimasse Euronicsi kauplusesse või helista infotelefonile nr 651 2222. Järelmaksuga seotud küsimuste korral pöördu Telia klienditeeninduse poole tel nr 123. Krediidi kulukuse määr on 26,5% aastas järgmistel näidistingimustel: kauba hind kohe tasudes 500 €; lepingutasu 19,90 €; tarbijakrediidilepingu kestus 48 kuud; fikseeritud intress arvutatuna igakuiselt laenu jäägilt 21,9%. Tarbija poolt makstav tagasimaksete summa on 785,22 €, mis sisaldab: kauba makseid 500 €; intressikulu 265,32 € ja lepingutasu 19,90 €. Järelmaksu pakkujaks on Telia Eesti AS (finantseerimisteenuste tegevusloa number 4.1-1/17, aadress Mustamäe tee 3, 15033, Tallinn) Enne tehingu tegemist tutvu täpsemate järelmaksu tingimustega ning vajaduse korral konsulteeri asjatundjaga.


Sven Regener „Berliini bluus“ | nõudmiseni\n← Mehis Heinsaar „Sügaval elu hämaras“\nJose Eduardo Agualusa „Minevike müüja“ →\nSven Regener „Berliini bluus“\nKirjastaja kirjutab: Härra Lehmann on omapärase sarmiga kolmekümnendale eluaastale lähenev lääne-berliinlane. Kaine pilguga elu tragikoomikat registreerides kulgeb ta läbi argipäeva – ja igatahes mitte liiga kiiresti, kui selleks just tõelist vajadust ei ole. Lihvitud vältimismanöövrid ja heroiline tegevusetus on võimaldanud introvertsel õllesõbral aastaid vanemate, korteriomanike, tööandjate ja naiste pretensioone tõrjuda. Aastal 1989 elab härra Lehmann jätkuvalt oma pooleteisetoalises üürikorteris ja öistes Berliini kõrtsides vastutusevaba elu. Ilusat elu, nagu härra Lehmann ise on veendunud. Vahetult enne kolmekümnendat sünnipäeva aga murrab tema väiksesse armsasse rutiini üks häire teise järel. Vähe sellest, et ta on sunnitud oma koduses Kreuzbergis vorstikujulise koeraga viskit jooma, otsustavad ka tema provintsis elavad vanemad talle külla tulla. Lisaks kohtab härra Lehmann Turuhallis naist, kel õnnestub ta nii ujulasse kui ka romantilisse püünisesse meelitada ning ta on sunnitud külastama Ida-Berliini.\nfilm on ka\nMõnus lugemine ka teisel korral!\n„Noh, et kas see meeldibki sulle, leti taga seista ja inimeste klaase täita. See pole ju inimese elule mingi sisu!“\n„Oota nüüd,“ ütles härra Lehmann. „Mis tähendab – elu sisu? Elu sisu on ju täiesti nõrgamõistuslik mõiste. Mida sa selle all mõtled – elu sisu? Mis on elu sisuks? Kas elu on klaas või pudel, mingi anum, kuhu inimene midagi kallab, isegi peab kallama, sest mingitmoodi teab kogu maailm üksmeelselt, et inimesel on seda elu sisu tingimata tarvis. Kas elu ongi selline? Üksnes mahuti millegi muu tarvis? Nagu tünn? Või oksekott?“ /—/\n„Täitmist vajav anum ei saa see olla seni, kuni keegi mulle ütleb, mida sinna ikkagi täpselt sisse tuleb panna. Aga kui tingimata sellest metafoorist kinni hoida, jääb veel ainult üks võimalus: elu on sel juhul anum, mille inimene saab kätte just nimelt täidetuna ja täidetuna nimelt ajaga. Ja selle anuma põhjas on auk ja aeg jookseb tasapisi välja, hoopis nii on lugu, kui üldse mingist anumast rääkida. Ja mis on asja juures kõige kurvem, aega ei ole võimalik anumasse tagasi valada.“ (lk 43-44)\n„Miks küsitakse inimeselt pidevalt, kas ta midagi muud teeb?“/—/“Suurem osa mu tuttavatest ütleb selle peale: jah, ma küll töötan kõrtsis, aga õigupoolest tegelen kunstiga, õigupoolest teen bändi, õigupoolest õpin ülikoolis, õigupoolest, õigupoolest, ja sellega vihjavad kõik, et nad ei jää seda tööd tegema, et mingil hetkel algab see Õige Asi, nii nagu Karl oma skulptuuridega. Mitte et mul oleks midagi Karli ja tema asjade vastu, aga kurb on see, kui selles, mida parasjagu tehakse, nähakse alati üksnes ajutist lahendust, mitte seda õiget.“ (lk 45)\n„30-aastaseks saada on nõme, käis tal peast läbi, inimestel tekib minevik, vana-hea-aeg ja kogu see pask.“ (lk 163)\nEPL: ühe luuseri targutused\nPosted by noudmiseni &emdash; 27/05/2013 in loetud teosed, sven regener\nSildid: ilukirjandus, moodne aeg, saksa, sven regener, varrak


Abimaterjalid Horisont 2020 keskkonnavaldkonna taotlejale | Uudiskiri\nAbimaterjalid Horisont 2020 keskkonnavaldkonna taotlejale\nNCPs CaRE on üleeuroopaline Horisont 2020 keskkonnavaldkonna konsultantide koostööprojekt, mille raames on valminud huvitavaid ja abistavaid materjale nii konsultantidele kui ka Horisont 2020 programmis osalejatele.\nNäiteks on Eesti Teadusagentuuri eestvedamisel valminud mahukas parimate praktikate kogumik „E-booklet of Best Practices“. Selle kogumiku sisust pakub taotlejatele tõenäoliselt kõige enam huvi peatükk 8 „Analysis of evaluation summary reports and results of the questionnaire for evaluators“. Selle peatüki aluseks on kaks projekti konsortsiumi poolt läbi viidud analüüsi. Esmalt viidi läbi analüüs, mis hõlmas 100 keskkonnavaldkonna projekti hindamisraportit. Selle põhjal toodi välja taotlejate peamised nõrkused ja tugevused iga Horisont 2020 hindamiskriteeriumi osas (excellence, impact, implementation).\nTeises etapis kontakteerus NCPs CaRE projekt kõigi Horisont 2020 2014-2015. a keskkonnavaldkonna projektide hindajatega ja palus neil vastata kaheksale küsimusele, sh mida nad omast kogemusest soovitaksid taotlejatel projektitaotluse koostamise juures tähele panna. Üksikhindajate koguarv keskkonnavaldkonnas oli aastatel 2014-2015 kokku 369, küsimustikule vastas 70 hindajat. Hindajate nimekirjad erinevate Horisont 2020 programmide lõikes on kättesaadavad SIIN.\nHindajate väärtusliku tagasiside ja hindamisraportite analüüside põhjal koostati ülevaatlik juhendmaterjal taotlejatele („DO’s and DON’Ts for applicants“), kus samuti erinevate hindamiskriteeriumite lõikes on iga kriteeriumi puhul välja toodud millistele aspektidele pöörata rohkem tähelepanu ja mida projektitaotlustes pigem vältida tasuks.\nKõik materjalid on alla laetavad NCPs CaRE kodulehelt kasulike materjalide sektsioonist SIIT.\nLisainfo Eesti Teadusagentuuri keskkonnavaldkonna konsultandilt:


PÄEVAPILT: Kalkun haudus välja kanapojad - Maaleht\nPÄEVAPILT: Kalkun haudus välja kanapojad\nPalupera vallas haudus kalkun välja viis kanapoega.\nValga maakonnas Otepää lähistel elavale Vaida Ollinole kingiti kalkunipaar selle aasta kevadel. Pärast seda, kui isakalkun suve lõpul kadunuks jäi, muutus emakalkun kurvaks. Kurvastuse peletamiseks hakkas ta endale suvalistesse kohtadesse aias ja taluõuel pesasid tegema, neisse munema ning mune välja hauduma. Kuna munad olid viljastamata, siis oli nende haudumine mõttetu tegevus, sest tibusid poleks neist niikuinii tulnud.\nKuna samal ajal, umbes septembri keskel, oli hakanud oma mune hauduma ka üks kana, kes aga ei olnud eriti hoolas ja jättis munad sageli valveta, siis otsustas perenaine, et proovib panna kanamunad kalkuni pessa kalkunimunade asemele.\nMunade väljavahetamine läks edukalt ning üsna peagi hakkasid munadest tibud kooruma.\nKalkun hoolitseb tibude eest nagu tõeline kanaema, tibud jällegi ei arva, et kalkun poleks nende pärisema. Kuigi tegu on erinevate liikidega, saavad nad väga hästi aru üksteise "keelest". Kalkun häälitseb nagu kalkun ikka, kuid tibud saavad kohe aru, mis korraldus ema jagab - kas anti korraldus tiiva alla sooja pugeda või näiteks sööma minna.\nKalkunitest ja nende kasvatamisest lugege pikemalt ajakirja Maamajandus novembrinumbrist.


Biograafia » Berit Aicha Vill\nBerit Aicha Vill, kes on Müstika Tantsustuudio tegevjuht ning tantsuõpetaja.\nAlustanud kõhutantsuga 2000. aastal ja nüüdseks tantsinud juba 17 aastat, on ta reisinud töötanud tantsijana Eestis, Lätis, Leedus, Prantsusmaal, Saksamaal, Kreekas ja Soomes. Alates 2004. aastast töötab treenerina juhendades tunde ja kursusi erinevates linnades Eestis ja ka välismaal. Lisaks on Berit Vill olnud žüriis kohtunikuks mitmetel rahvusvahelistel kõhutantsufestivalide võistlustel: Azure ja Dum Tek(Läti), Raks Berlin(Saksamaa), Cairo By Night ja To Dance or Not to Dance Live( Kreeka).\nBerit Aicha Vill on ka kogemustega koreograaf ning juhendab lisaks ka Müstika kõhutantsu showgruppe, kellega on esinemas käidud erinevatel festivalidel, eraüritustel kui ka edukalt osa võetud mitmetest konkurssidest.\nStiilid, mida Berit õpetab ja tantsib on idamaine tants, kõhutants, raqs sharqi, klassikaline kõhutants, fantasy kõhutants, american tribal style kõhutants, tribal fusion kõhutants, eksperimentaalstiilid, araabia folkloor, Türgi mustlastants.\nTantsust vabal ajal disainib ja valmistab Berit ka eritellimusel kõhutantsukostüüme. (Müstika Designs)\n*Berit Aicha Vill sai äsja emaks ning jagab meeleldi ka oma kogemusi sellest, kuidas kõhutants valmistab ette sünnituseks ning aitab naise kehal pärast sünnitust taas oma kehaga sõbraks saada! Vaata Beriti teekonda emakssaamiseni siit: https://www.youtube.com/playlist?list=PLjm_mTEZPqnlvOsBdbRnvv9Y3sKYvFKyX\nRohkem infot: www.mystika.ee ja www.beritvill.com\nBerit Aicha Vill on Müstika Tantsustuudio tegevjuht ning tantsuõpetaja, koreograaf. Müstika Tantsustuudio Eesti üks vanimaid ja suurimaid kõhutantsustuudioid, mis asutati aastal 2007 Tallinnas.\nAlustanud kõhutantsuga 2000. aastal ja nüüdseks tantsinud juba 17 aastat, on Berit reisinud töötanud tantsijana Eestis, Lätis, Leedus, Prantsusmaal, Saksamaal, Kreekas ja Soomes. Alates 2004. aastast töötab ta tantsuõpetajana juhendades tunde ja kursusi erinevates linnades Eestis ja ka välismaal.\nBerit Vill on andnud kursusi, esinenud ning olnud žüriis kohtunikuks mitmetel rahvusvahelistel kõhutantsufestivalide võistlustel: Azure(Läti) ja Dum Tek(Läti), Raks Berlin(Saksamaa), Cairo By Night(Kreeka) ja To Dance or Not to Dance Live( Kreeka), Piramida(Läti), Raks Sharqi Stars(Prantsusmaa), Rytietiškų šokių festivalis "Šokiai Visiems" (Leedu) jpt.\nBerit Aicha Vill on ka kogemustega koreograaf ning juhendab lisaks ka Müstika kõhutantsu showgruppe (Müstika Kõhutantsu Showgrupp & Müstika Tribe), kellega on esinemas käidud erinevatel festivalidel, eraüritustel kui ka edukalt osa võetud mitmetest konkurssidest.\nTantsust vabal ajal disainib ja valmistab Berit ka eritellimusel kõhutantsukostüüme ning aksessuaare. (Müstika Designs)\n- Uute stiilide maaletoomine: tribal fusion, ATS, burlesk. Müstika Tantsustuudio oli üks esimesi tantsustuudioid, kes hakkas aktiivselt tegelema ATSi ja Tribal fusioni õpetamise ja levitamisega Eestis. Kõige esimene avalik burleskikursus toimus aastal 2011, mida juhendas legendaarne burleskiartist USA's - Princess Farhana, kes andis veebruaris Tallinnas 2 burlesque õpituba ning esines pärast Müstika Tantsustuudio korraldatud üritusel nimega "Müstiline Burleski ÖÖ" klubis Prive.\n- Müstika Tantsustuudio, algupäraselt Müstika Maagiline Teater oli algusest peale loodud ideega, et erinevad stiilid ja formaadid võivad teha omavahel koostööd ning kombineerida võib täiesti erinevaid stiile ning neid ka publiku ette tuua. Nii saigi Müstika Salongiõhtutest uus ürituste formaat. Pärast kahte Müstilist Burleskiööd Ööklubis Prive, toimus mitmeid Müstika Salongiõhtuid, kus esinesid nii kõhutantsijad, burleskitarid, kui ka teised põnevad külalisesinejad - lauljad, mustkunstnikud, tuleshow, akrobaadid, ansamblid, miimid jpm.\n- Haflade e. intensiivsete kursuste ja kontsertide korraldamine (Kõhutantsu Hafla, Maroko Hafla, Türgi Hafla, Kreeka Hafla, Tarab Hafla, Tribal Hafla, Autumn Hafla, Winter Hafla) ning pärast seda uuele tantsufestivalile "Raqs Mystique" aluse panemine ning korraldamine. International Oriental and Fusion Dance Festival Raqs Mystique tõi Eestisse lisaks kuulsatele tantsijatele ka araabia muusikud.\n- Esmakordselt maailmas toimus 2018 aastal Tallinnas esimene Iraagi tantsu ja muusika festival, mida korraldas Eestis Berit Vill koostöös Sveitšis elava iraaklannaga Assala Ibrahim'iga, kes tõid koos Eestisse tantsijad 17 erinevast riigist ning lisaks haruldase iraagi muusikat mängiva ansambli, kes esinesid Tallinnas 21 ja 22.septembril 2018. Üritust toetas Tallinna Kultuuriamet.


Õhtuklubi hooaja lõpetas Kalev Stoicescu - ICC Eesti - Rahvusvaheline Kaubanduskoda\nHome » Uudised » Õhtuklubi hooaja lõpetas Kalev Stoicescu\nLõppes ICC Eesti õhtuklubi hooaeg. Tervisekriisi tõttu sai klubihooaeg küll kannatada, kuid sellest hoolimata sai klubi esinejate nimekiri muljetavaldav. Õhtuklubi käis sellel hooajal rahva lemmik arst dr Arkadi Popov, ettevõtlus- ja infotehnoloogia minister Andres Sutt, riigikogulane Mihhail Lotman ning hooaja viimaseks külalisesinejaks oli Rahvusvahelise Kaitseuuringute Keskuse teadur Kalev Stoicescu.\nMaikuu klubiõhtu keskseks teemaks oli Ukrainas toimuv sõda. Esineja avas konflikti olemust ning selle mõjusid. Samuti tuli jutuks integratsioon, eestikeelne haridus ja muu.\nHuvi seekordse klubi vastu oli suur ning ka klubiliste poolt esitatud küsimused olid asjakohased, mis hoidsid üleval aktiivset arutelu lõpuminutiteni.\nTäname Kalev Stoicescut sisuka esinemise eest ICC Eesti õhtuklubis!\nVaata ka galeriid klubiõhtust siin\nJärgmine klubiõhtu toimub peale suvist puhkepausi septembris.


Loomaarst - vastused.ee\nesmaspäev, 18. jaanuar\n15 nõuandjat, 13932 nõuannet\n< Eelmine 6 7 8 9 10 11 12 13 14 15 Järgmine > (536 kirjet)\nKüsimus: Millega võib tegu olla, kui hamstri ülahuul on juba nädala paistes?24.08.2015\nMeie hamster on 2,4 aastane, märkasime nädal tagasi, et tema ülahuul punetab, tänaseks on paistetus suuremaks läinud, millega võib olla tegemist?\npunetus ja paistetus on ühed põletiku tunnustest. Mis täpsemalt ja millega ravida selgub kindlasti pärast arsti ülevaatust.\nKüsimus: Millest see võis tingitud olla, et küülikul tekkisid naha alla vaglad?24.08.2015\nKuus aastat pidasime tavalist lihaküülikut lemmikloomana. Umbes kuus kuni kaheksa aastat nad elavadki. Suvel aias välipuur, eest avatud võrguga ja talvel kinnisem nn talvepuur. Laupäeva hommikul märkasin, et küülik on apaatne ja ei söö eriti. Ja lähemalt uurides märkasin, et mõned porikärbsed lendasid aga porikärbes tavaliselt lendab liha peale ja see tegi mind natuke murelikuks. Ja teisel hommikul vaatasin, et saba juurest üles seljapeale on karv väheke tokerjas ja tõmbasin karva, see tuli lahti ja tõmbasin veel ja veel ja tuli ikka päris korralikult ja nahk läks paljaks ja vaglad olid all. Kliinikust öeldi, et tõmba karv ära, palju saab ja füsioloogilise lahusega töötle ja eemalda vaglad ja pane kinnisesse ruumi, kust kärbsed ligi ei saaks. Kuid kõhu alt oli samuti tillukesi vaklasid ja pikalt küülik vastu ei pidanud, suri sama päeva õhtul ära. Kuna küülik eelnevalt sõi normaalselt ja tundus väliselt terve olema, ei osanud ma midagi kahtlustada. Millest selline probleem võis üldse tekkida? Kas võis kõik alguse saada sellest, et vahest harva on küülikule tekkinud saba karvade külge alla pehmest roojast kuulikene millegipärast, kuid mille oleme eemaldanud kas kääride ja kummikinnaste abil. Kuid umbes kuu tagasi oli see üsna kõva ja keerasin küüliku seljale murupeale ja aiavoolikuabil pestes tuli see lõpuks lahti aga selge on see, et küülik sai mingil määral märjaks selle pesu tõttu kõhu alt. Ja puuris olles vbl ei kuivanud korralikult ära ja hakkas hauduma, kuigi ise ma seda väga ei tahaks uskuda, et märjaks saamine võiks mõjutada mõnda looma sedavõrd, et see ära ei kuivaks. Igatahes traagiline ja šokeeriv see oli ja kurva lõpuga. Miks selline asi juhtuda sai?\nPorikärbes muneb oma munad just roiskuvatele kudedele (ka roisulõhna meenutavatele) sest siis saavad vaglad toitu ning arengutsükkel saab toimuda. Loomadele tekivad vaglad eeskätt tugeva mädase nahapõletiku, lamatiste ning ka atroofiliste haavandite puhul, kui osad koed on hakanud lagunema.\nTeie jänese puhul võis see olla mingi vigastus või sagedasti, kui neil on kõht korrast ära olnud, tekib pabulate asemel pehme roojamass, mis kleepub karvade külge ning ka uriin satub suures osas nahale mis on väga ärritav. lõpuks tekibki kudede nekroos. Ja vähimagi lõhna peale on porikärbsed kohal. Vaglad võtavad väga kiiresti võimust (poole päevaga) ning lõpuks saab septiline šokk looma üle võitu. Niiskus ja soojus on alati soodustavad tegurid.\nKüsimus: Miks on kassil suurenenud õlanukk?16.08.2015\nAvastasin mõned päevad tagasi, et minu 11-aastasel toakassil on üks õlanukk tunduvalt suurem kui teine (lausa ca rusika suurune). Mingit traumat tal minu teada olnud ei ole. Küll olime terve juulikuu maakodus. Kass sööb normaalselt, nurrub, hüppab mööblile jne, st käitub tavapäraselt. Muretsen, sest arsti juurde minek on meil viimased korrad olnud millegipärast stressirohked - ta ei lase ennast võõrastel puudutada.\nTundub, et midagi on siiski juhtunud, sest rusikasuurune moodustis on ikkagi väga suur. Kas Teil on olnud võimalust seda katsuda? Kas esineb valulikkust, on see kõva või pehme? Kuumem?\nTeie poolt mainitud "õlanukk" on osaliselt abaluu osaliselt õlavarreluu moodustades õlaliigese. Kuna kass liigub ja isegi hüppab on tõenäoline, et see on pigem pehmete kudedega seotud. Variantidena võivad kõne alla tulla abstsess, hematoom, ka lipoom, mis võis maal olles, kui kass sai rohkem liikuda, lihaste alt välja pääseda.\nIgal juhul peaks seda lähemalt uurima. Ka see, et ta viimasel ajal ei lase ennast võõrastel puudutada, võib viidata mingile pikemat aega arenenud probleemile.\nKüsimus: Kuidas käituvad loomaarstid olukorras, kus kass on kartlik, ennast kätte ei anna ja ilmselt ründaks ka arsti?16.08.2015\nmul on kodus umbes aasta ja 10 kuu vanune kass, kellega oleks soov tema esimesele arsti visiidile minna (ülevaatus, kastreerimine). Kodus tunneb ta ennast lõpuks turvaliselt ja mõned korrad tuleb ilusti ise kaissu ja pai küsima ning teise kassiga on nagu sukk ja saabas nii, et puuri vast ta ikka saaks aga sealt edasi on suhteliselt tume maa. Kass ei ole "pahatahtlik" vaid lihtsalt kardab iga inimese äkilisemat liigutust (kui tuleb keegi võõras või teen ise läheneva liigutuse talle, veedab ta paar tundi voodi või diivani all). Arstile ta ennast kätte kindlasti ei anna ja kindlalt ründaks teda. Kartus on kassi sinna puuris viia, sest ei kujuta ette kuidas talle isegi tuimestust teha saaks. Kuidas käituvad loomaarstid sellises olukorras sellise loomaga?\nEks käituvad ikka vastavalt olukorrale.\nEeskätt lähtume oma töös muidugi vastavalt sellele, kuidas loom käitub, milline on tema kehakeel ja eeldatavad kavatsused (rahulik,sõbralik, kardab, agressiivne). Häid emotsioone püüame igati tunnustada ja võimalusel isegi premeerida (pai, maius), negatiivseid aga kuidagi rahustada. Kui loom on silmnähtavalt hirmul või lausa agressiivne, siis ei hakka me kohe iga hinna eest igasuguseid protseduure tegema vaid püüame kõigepealt olukorda jälgida vesteldes samal ajal looma omanikuga. Looma omanikul on samuti väga suur roll selles, kuidas kliinikuskäik kõige valutumalt üle elada. Sageli ei hoia looma omanik oma lemmikut ajal, mil ta on vastuvõtulaual (õige väljendus selleks toiminguks oleks "hellalt kuid kindlalt") ning loom võib järsku tunda ennast hüljatuna ja kui arst peab samaaegselt looma fikseerima ning läbi vaatama,,siis kannatab läbivaatuse kvaliteet.\nKasside puhul, kes reeglina tahavad ise otsustada, kes neid puudutab ja millal, tuleb enne koos omanikuga pikalt vestelda ja analüüsida, et kliiniline ülevaatus oleks täpne kiire ja tõhus.\nKui on näha, et loom on jätkuvalt agressiivne (osad on kliinikus üllatavalt rahulikud) arutavad arst ja loomaomanik veel erinevaid konservatiivseid võimalusi ning kui protseduur on ikkagi vajalik, saab kasutada erinevaid kaitsevahendeid nagu süstepuur kassidele, suukorv koertele ja paljud nipid mis on igal arstil endal välja kujunenud. Raskemad on kindlasti need juhtumid, kui ka loomaomanik ise silmnähtavalt kardab oma looma.\nMeelega kellelegi haiget ei tehta ning agresiivsusele agressiooniga ei vastata. Kuidagi on ikkagi saadud kõik vajalikud toimingud tehtud.\nKartlike kasside puhul võiks enne arstile tulekut kasutada kodus spetsiaalset õnnetunnet esile kutsuvat feromooni kassidele, seda enam, et teie kiisu kardab ka kodus olles erinevaid asju. Täpsem info sellest preparaadist ja tema kasutamisest küsige kliinikust.\nKüsimus: Kuidas toimida, kui avastasin meriseal karvade seest parasiidid?12.08.2015\nMure pisikese isase meriseaga. Sai välja viidud muru peale sooja ilmaga, peale seda hakkasin märkama väikseid veriseid täpikesi ta kehal. Algul arvasin, et emane merisiga hammustanud. Hiljem tuli aga neid juurde ja panime eraldi puuridesse aga ikka ära ei kadunud. Üks päev avastasin seljal suure verise laigu ja karvad hakkasid maha tulema. Eile siis avastasin mustade karvade vahelt mingit mikropisikesi piklikke parasiite ja neid ikka jagus. Mis need võiks olla ja millega ma saaksin ravida neid, hävitada. Nüüd ka teisel meriseal samad sümptomid mis algul olid isasel.\nSagedased välisparasiidid merisigadel on täid. Aga põõrduge kindlasti loomakliinikusse. Mikroskoobi all saab selgust. Siis on vaja loomad täpselt üle kaaluda,et doseerida parasiidivastast ravimit õigesti ning hinnata, kas kraapimise tagajärjel on vaja ka mingit lisaravi määrata (nahapõletiku korral näiteks).\nKüsimus: Kas peaksin muretsema, kui minu veidi üle aasta vanune emane kass hingeldab?08.08.2015\nKas peaksin muretsema, kui minu veidi üle aasta vanune emane kass hingeldab? Esimesed pojad sai kuu aega tagasi. Poegides märkasin seda hingeldamist esimest korda. See on küll harva, aga praegu on ta üldse väga rahutu, häälitseb pidevalt.\nHingeldamine võib kassi puhul lisaks õhupuudusele tähendada ka valureaktsiooni, stressisituatsiooni.\nKindlasti laske kass arstil üle vaadata, Kuna kass on poeginud, siis tuleks kindlasti üle kontrollida emakas ning veenduda, et üheski piimanäärmes poleks põletikku\nKui kass on rahutu ja häälitseb pidevalt, siis on ilmselgelt midagi, mis teda häirib ja millest ta märku püüab anda.\nKüsimus: Kui kiirelt taastub kass käpa operatsioonist ja millal hüppama võib hakata?08.08.2015\nKassil oli 3. augustil tagumise vasaku käpa operatsioon, kuna tal oli "põlve" luu katki. See oli jõudnud juba kokku kasvama hakata, siis venitati see paika, asetati traadid. Kass toibus operatsioonist hästi ning toetub käpale aina paremini. Lisaks tahab ta pidevalt toolile või voodile hüpata, aga hüppamist ei lubatud (kuid miks? kas see on kartusest õmblused lahti tõmmata või hoopis traadid paigalt nihutada? Küsin lihtsalt uudishimust, mitte selleks, et teda nüüd kohe hüppama lasta). Seega valvame teda pidevalt ja tõstame teda, kui näeme, et ta tahab kuhugi peale või alla. Täna 6. augustil märkasime aga küljel sinika laadseid verevalumeid vms külg on kohati sinine ühesõnaga. Kas see on ikka normaalne? Õmbluse kohalt midagi viga pole, põletikku minu kogenematu silm küll ei märka ja haav ise tundub täitsa normaalne ei mingit punetust ega midagi. Lihtsalat reie ümbrus on sinakas/lilla. Katsuda laseb ka seda reit normaalselt ja palavikku ei tundu olevat. Loom ise on elav. Anname talle ka kaasa saadud antibiootikume ja põletiku vastast ravimit.\nLisaks tekkis küsimus, et kas on väga hull kui niidid lasta eemaldada mitte 10ndal vaid nt 11 ndal päeval pärast oppi? Millal tohib kiisu hüppama hakata? Millal taastub karvastik ehk kui kiirelt kassidel karvad tagasi kasvavad? Kas niitide eemaldamiseks tuleb kassile jälle narkoos lasta teha? Elementaarsed küsimused, aga olin veterinaari juures segaduses ja veidi hirmul, et lihtsalt unustasin need asjad ära ja sinikate tekkimise kohta ei osanud üldse küsidagi.\nKõige parem oleks kindlasti see, kui Te helistaksite kassi opereerinud arstile ja küsiksite julgesti oma küsimused ära. Tema teab täpselt mis seal oli ja mida ta tegi.\nAga kui rääkida operatsioonijärgsest hooldusest ning jälgimisest üldiselt, siis loomulikult ei ole hea, kui kass hakkab liiga vara hüppama. See võib põrutada vaevaga kohakuti paigaldatud luuotsad jälle paigast ära ning suur töö on vastu taevast. Õmblused naljalt hüppamisest lahti ei tohiks minna, sest pehmed koed on elastsed ning annavad liikumisel järele. Teine lugu on aga luudega. Verevalumeid esineb peale lõikusi naha all peaaegu alati, sest opi käigus eritunud veri hakkab lagunema/imenduma. Niitide võtmise otsustab niikuinii arst, kui ta haava üle vaatab (kas saab või lastakse veel mõnda aega olla) aga normaalseks ajaks haava paranemisel loetakse vähemalt 10 päeva. Reeglina õmbluste eemaldamiseks narkoosi ei tehta (välja arvatud siis, kui loom on nii agressiivne, et on ohuks nii endale kui teistele) küll aga võidakse eemaldada ortopeedilistel operatsioonidel kasutatud traadid-vardad-plaadid-kruvid ja muu säärane ning selle tarbeks tuleb küll kasutada sedatsiooni. Karv taastub tavaliselt täies pikkuses paari kuuga ja võib olla tumedamat värvi kui enne.\nKüsimus: Kas peaks juba muretsema, kui 5-kuusel saksa lambakoeral tulevad uued kihvad, kuid vanad ei tule eest ära?05.08.2015\nTere. Meil on peres 5-kuune saksa-lambakoer. Hammaste vahetus on läinud ilusti, v.a. niinimetatud ülemised kihvad. Uued kihvad üleval on kenasti väljas, aga piimakad ei ole ära tulnud. Nüüd on kihvad kõrvuti reas, topelt. Kas siin peaks sekkuma loomaarst või võib loota sellele, et need piimakad tal ikkagi tulevad ise ära? Katsudes on piimakad tugevalt kinni.\n5-kuuselt ei ole see veel ülikriitiline aga valehambumuse vältimiseks oleks mõistlik need kihvad ikkagi loomaarstile ette näidata. Vajadusel saab piimakihvad eemaldada.\nKüsimus: Miks kääbusküülik oma pabulaid sööb?04.07.2015\nMiks kääbusküülik oma pabulaid sööb? Ta on 2-kuune.\nSelline ongi küülikute seedimise eripära.(koprofaagia) Muretsemiseks pole põhjust\nKüsimus: Mis põhjusel võib olla kassil kõht katsudes kõva?19.06.2015\nMu ühe-aastasel isasel õuekassil on kõht masseerides üsna kõva. Juba kolme-kuusest peale. Ei ole punnis, kuid kõva. Erinevalt minu teisest, vanemast kassist, kelle kõht on normaalselt pehme. Mis võib viga olla? Palun aidake!\nVariante, nagu ikka, on mitmeid. Kassile ei meeldi kõhu katsumine ja ta tõmbub pingesse, õuekassil võivad olla tugevamad kõhulihased, soolegaasid, siseparasiidid....\nKui kassil on Teie arvates mingid vaevused või lausa valus või ei anna Teile endale see asi rahu, siis pöörduge kontrolliks oma loomakliinikusse


Füüsik: kino lae tõi alla õhurõhu muutus - Kesklinn - Tallinn City\n: Avaldatud: 16.10.2009 kell 22:17\nFüüsik: kino lae tõi alla õhurõhu muutus\nFüüsik Eero Uustalu arvates tõi Cinamoni kino ripplae alla õhurõhu muutus. Täna arvatakse, et ühe võimaliku põhjusena võis kino lae alla tuua projekteerimisviga, mis ei arvestanud, et ripplagede ankurdused ei pruugi heli võimendusest tekkivale resonantsile vastu pidada. «Sõltub kõlarite koguvõimsusest. See on ka üks faktor, aga ma kardan, et see on natuke väiksem kui see õhurõhu faktor,» ütles füüsik Eero Uustalu, vahendas Reporter.ee.Uustalu aga arvab, et õnnetuse põhjustas hoopis õhurõhu muutus. Mees teeb oma sõnade tõestuseks ka lihtsa katse.Uustalu leiab, et ripplagi ehitati lihtsalt liiga umbselt kinni. Õhutusavad laes ja seinte ja lae vahel oleksid õhurõhu muutuste korral võinud varingust päästa. Uustalu väitel aga neid õhutusavasid lihtsalt ei olnudki.Õhurõhu väikestelgi muutustel on päriselus tohutu jõud. Valesti projekteeritud või ehitatud majas piisaks teinekord kas või ukse avamisest, et näiteks liiga tihedaks ehitatud lagi kukkuma hakkaks.«Algselt on ruumi sees mingi rõhk ja väljas on mingi teine rõhk ning vahelt on uks kinni. Kui me mingil hetkel ukse avame, siis selgub, et ruumis langeb rõhk hästi kiiresti, aga suletud ruumis lae peal rõhk ei lange. See tekitab lae peale vägagi kolossaalse jõu,» selgitas Uustalu.\tReklaam\nEero uustalu: füüsika\nSolaris laseb kõigi kinosaalide ripplaed ümber ehitada\nLaesson: ehitis on paljude inimeste töö\nAas: määramatus tuleb seadusega likvideerida\nEkspert: Solaris ei oleks tohtinud saada kasutusluba Ehitusvigade eest vastutab järelevalve Ekspert ei usu Solarise ripplae kinnitusdetaili purunemist Füüsiku sõnul võinuks ka varingu alla jäämine lõppeda õnnelikult Rebane: enne nädalavahetust Solarise kino ei avata Nordea panga maja ehitaja pole sildi paigaldusega seotud Uurimisse kaasatakse ka välismaa eksperte Fotod: Solarise kinosaal pärast laevaringut Merko: purunesid tehases valmistatud ripplae kinnitusdetailid Solarise kriminaalmenetlust hakkab nõustama riiklik ehitusekspert Taavi Aas: varingu võis põhjustada tehasedetaili purunemine Maarja Lõhmus: ERR infoväljal - juustutüki ülevõtmine Eksperdid võtsid öösel lahti kõigi Solarise kinosaalide laed Linnaametnik: alla kukkunud ripplae projekti pole meiega kooskõlastatud Solarise laevaring oli esialgu arvatust kolm korda suurem Abilinnapea: Solarise kõik kinosaalid vaadatakse üle Urve Eslas: veel üks sammas Peeter Rebane: Cinamoni avamine lükkub edasi Politsei algatas Solarise õnnetuse uurimiseks kriminaalasja Solarise tegevjuht: kino on suletud, kuni uuringud on tehtud Solarise ehitamist lähedalt näinud ennustasid: see ei lõppe hästi Ehitusjärelevalve ei soovita Solarise kinosid kasutada Solarise keskus on taas avatud Merko: kahetsusväärne juhtum Solarise kinos kukkus ripplagi alla Sorteeri kommentaare:


Võidukaimad on reformierakond ja valimisliidud\n20:40 15.10.2017 (Uuendatud 20:52 15.10.2017)\nE-hääletusel olid edukaimad Reformierakond 29,7 protsendiga ning valimisliidud 28,5 protsendiga. Keskerakond ja IRL said mõlemad 10,1 protsenti häältest ning SDE sai 13,6 protsendi toetuse\nTALLINN, 15. oktoober — Sputnik. Antud e-häältest 52 960 oli erinevate valimisliitude poolt, selgub ametlikust statistikast, edastab Pealinn viitega BNS-le.\nSotsiaaldemokraatlik Erakond sai 13,6 protsenti e-häältest ehk 25 283 häält, IRL 10,1 protsenti ehk 18 855 häält ja Keskerakond 10,1 protsenti ehk 18 722 häält EKRE võttis e-häältest 6 protsenti ehk 11 219 häält, Rohelised 1,3 protsenti ehk 2369 häält, üksikkandidaadid 0,6 protsenti häältest ehk 1105 häält ja Eestimaa Ühendatud Vasakpartei 0,1 protsenti ehk 138 häält.´\nHarju maakonnas võitis e-hääletuse erakondadest ülekaalukalt Reformierakond, kogudes pea kolmandiku antud e-häältest.\nReformierakond kogus Harjumaal kokku 9269 e-häält ehk 32,4 protsenti. IRL kogus 2818 e-häält ehk 9,9 protsenti.\nSDE kogus 1948 e-häält ehk 6,8, EKRE 1433 ehk 5 protsenti ning Keskerakond 1359 e-häält ehk 4,8 protsenti.\ne-valimised, hääletamine, valimised, omavalitsus, KOV


Meie põhiteenuseks on pidevat motivatsiooni ja enesearendamist nõudev valdkond – Teleturundus. Oleme kaua vaeva näinud, et kujundada välja enda täiuslikud töömeetodid, seepärast saame täna tunda uhkust, et oleme üks parimaid teleturunduse ettevõtteid Leedus. Loome ja viime ellu kohalike ja rahvusvaheliste äride müügiplaane A-st Z-ni. Tuhanded kõned iga päev meelitavad ligi uusi kliente ja loovad müügivõimalusi.\nKvaliteetne ja klienditeenindus on meie leib ja või. Teenindame kliente ööpäev läbi, terve aasta. Magamine on vaid nõrkadele! Meil on iga projekti jaoks selge teostusprotsess, kõneplaan ja kvaliteedistandard. Esitame igal nädalal aruandeid, mis kajastavad teostatud töid ja saavutatud tulemusi. Meie telefonisüsteem suudab kõike, mida võib vaja minna. Salvestatud kõned, nende jaotumise kujutamine, integreerumine kliendi infrastruktuuri või ebastandardsed tehnilised lahendused on meie igapäev. 80% müükidest teostuvad klientidega 5–12 kontakti jooksul. Me hoolitseme selle eest, et igaüks neist oleks laitmatu ja kindlasti mitte viimane.\nKasutad CityBee´d? Meie kasutame. See on ebareaalne teenus ja tasub registreeruda juba ainuüksi meie suurepärase teeninduse pärast!\nIstusime maha koos CityBee seltskonnaga ja tootsime klienditeeninduse standardi, mis on mõeldud vaid neile ja nende klientidele. Kirjutasime üles kõik, alates orienteeruvatest lausetest kuni filosoofiani, milliseid emotsioone ja kogemusi peaksime looma.\nCityBee- l on mitte vaid üle 500 auto, vaid ka üle 100 000 kliendi. Me ei saa öelda, et oleme neist igaühe juba õnnelikuks teinud, kuid püüdleme selle poole iga päev!\nSaame üle 40 000 ülesande kuus: võtta vastu telefonikõne, vastata e-kirjale, kuulata ära kliendi kaebus või kiitus, lahendada probleeme, hoolitseda auto puhtuse eest ja leida kaotatud ese.\nÜtlete, et Teie ettevõtte teenused on spetsiifilised? Arvate, et külmasid kõnesid uute klientide jahtimiseks ei saa anda kontaktikeskusele? Kogemus näitab muud. Meie klientide ringi kuuluvad nii erinevate valdkondade liidrid kui ka väikesed, spetsiifilisi teenuseid osutavad ettevõtted. Oleme paindlikud ja saavutame ning sõlmime soovitavad kontaktid sõltumata äri iseloomust või suurusest.\nKülmade kõnedega korraldame keskmiselt:\n30 kohtumist päevas / 600 kuus / 7 200 aastas\nJulgelt mõtleb ka meie klient Linden – modernne ja innovaatiline advokaadibüroo. Tulemused räägivad aga ise enda eest.\nKoos valime välja ärivaldkonna, mille esindajatele on ettevõtte teenused tõesti kasulikud.\nVõlgadest rääkimine pole kellelegi meeldiv. Kuid keegi peab seda tegema. Ja seda tuleb teha rangelt, kuid mitte kurjalt ja mitte isiklikult, vaid professionaalselt. Suheldes võlgnikuga, hoolitseme me operatiivselt võlgade otsese ja süsteemse tagastamise eest. Umbes 60% võlgnikest tagastavad enda võlad esimese kahe kontakti jooksul.\nSaame iga päev uute võlgnike nimekirju.\nHelistame neile, lepime kokku seoses võla tasumisega.\nLepime kokku tähtajad, mille jooksul peab klient võla ära maksma.\nMeie tulemus – kõik on Rahul ja võla tasunud klientide arv on eriti suur.\nHelistame või ootame Sinu kõnet +370 698 29366\nMüügid: +370 654 32366 Karjäär: +372 559 53232


M: Mototeksad kaitsevarustusega.UUS - Biker.ee foorum\nKodu\tMootorrattur alustab siit... Ärifoorumid Sõiduvarustus. Kiivrid, tagid, joped, saapad. Müük - motokiivrid, kindad, tagid, saapad, jne\nTänane kuupäev on 19 Veebr 2018, 19:54\nM: Mototeksad kaitsevarustusega.UUS\nPealkirja ette algustähed M: / V: (Müük/ Vahetus)\nLiitunud: 21 Veebr 2015, 19:13\nTsikkel: Honda NT650 V1\nVõta ühendust Wirukas\nLugemata postitus #1 Postitas Wirukas » 21 Aug 2017, 12:46\nNimetus:Mototeksad kaitsevarustusega. *\nKirjeldus:Štretsmaterjalist uued mototeksad koos kaitsevarustusega.Väliskülg:101 cm Sisekülg:78 cm Vööümbermõõt:93 cm Suurus:2XL Värv:Must Materjal on natuke veniv,seega suhteliselt mugavad ja kerged.Kaasas põlve-ja puusakaitsmed.\nMinu telefon/e-mail: maakeva@hot.ee\nViimati muutis Wirukas, 17 Okt 2017, 21:14, muudetud 1 kord kokku.\nRe: M: Mototeksad kaitsevarustusega.UUS\nLugemata postitus #2 Postitas Wirukas » 21 Aug 2017, 12:48\nWirukas kirjutas: Nimetus:Mototeksad kaitsevarustusega.\nLiitunud: 02 Juun 2015, 14:27\nLugemata postitus #3 Postitas laurix15 » 19 Sept 2017, 13:36\nTere. Kas püksid alles?\nLugemata postitus #4 Postitas Wirukas » 17 Okt 2017, 21:21\n[quote="Wirukas"]Nimetus:Mototeksad kaitsevarustusega. *\nVast õige aeg hakata järgmiseks suveks valmistuma\nLugemata postitus #5 Postitas Wirukas » 13 Nov 2017, 19:03\nWirukas kirjutas: Nimetus:Mototeksad kaitsevarustusega. *\nMine “Müük - motokiivrid, kindad, tagid, saapad, jne”


Vooremaa Riigikogu muudab seadust harrastuskalapüügi kohta\nRiigikogu keskkonnakomisjon saatis esmaspäevasele täiskogu istungile lõpphääletuseks kalapüügiseaduse ja keskkonnatasude seaduse muutmise seaduse eelnõu (452 SE), mis loob valmisoleku päevapüükide reguleerimiseks, et muuhulgas piirata lätlastest harrastuspüüdjate tegevust, teatas riigikogu pressiteenistus.\nKeskkonnakomisjoni esimehe Rainer Vakra sõnul on lätlased väga usinad püüdjad eelkõige Pärnu lahel aga ka Peipsil, ikka seal kus kala saamise võimalused on paremad. “Praegu on saagid kinni vaid püüdjate võimekuses, kui need on liialt head ja suudavad püüda rohkem kui omatarbeks kasutatakse, siis on motivatsioon neid rahaliselt realiseerida,” ütles Vakra. Ta selgitas, et lõunanaabritel on kehtestatud päevalimiidid, et piirata harrastuspüüki ja ka müüki. “On aeg ka Eestis sarnane samm astuda ja seda kalapüügiseadusega ka võimaldatakse. Päevalimiit ehk püüginorm kehtestatakse keskkonnaministri määrusega, seadusega pole mõtet igale liigile oma piirmäära panna.”\nVakra märkis, et harrastuskalapüügi käigus püütud kala müük pole lubatud juba alates 2004. aastast. “Seda selle pärast, et kaotada ära ebavõrdne konkurents kutseliste kalurite ja harrastuskalapüüdjate vahel ning tõmmata piir elatusallika teenimise ja hobitegevuse vahel. Kala pole nii palju, et sellest saaksid elatuda kõik huvigrupid,” ütles Vakra. “Harrastuslik kalapüük on eelkõige tore meelelahutus vabaaja veetmiseks, kala saamine pole selle kohustuslik osa, vaid tore lisanüanss mis kindlasti pragmaatilistele inimestele on ka toidulaua rikastaja.”


Tartumaal käivitunud “Ettevõtliku kooli” võrgustikuga on liitunud juba kaheksa õppeasutust - Ettevõtlik Kool\nTartumaal käivitunud “Ettevõtliku kooli” võrgustikuga on liitunud juba kaheksa õppeasutust\nTartu linna ja Tartumaa Omavalitsuste Liidu kaasabil käivitunud „Ettevõtliku Kooli“ haridusprogramm kogub jõudsalt uusi liikmeid. Üle Eesti on huvi programmi vastu väga suur ja tänase seisuga on liitunud juba ligi 200 õppeasutust, neist veidi üle 30 lasteaia.\n„Maailma muudavad paremaks eelkõige inimesed, kes on loovad ja ettevõtlikud, neil on suutlikkus oma ideid ellu viia, et ise elus hästi hakkama saada ja muuta ka teiste elu paremaks,“ räägib Riho Raave, Tartu linnavalitsuse haridusosakonna juhataja. Raave näeb koolil tähtsat rolli: „Kooli üks rolle on kujundada õpilastes hoiakuid ja oskusi, sh probleemide nägemise, eesmärkide seadmise ja elluviimise, algatus- ja vastutusvõime, vajadusel ka paindlikkuse ja riskide võtmise kaudu. Kuidas seda kõike haridusasutustes toetada ja teha – seda „Ettevõtliku Kooli“ programmis osalemine toetabki. Linna poolt soovime igakülgselt toetada meie haridusasutuste osalemist „Ettevõtliku Kooli“ haridusprogrammis ja maakondliku koordinaatori, Laura Kalausi töölevõtmisega on astutud selles suunas väga suur ja oluline samm.“\n„Nüüd on lisaks hästitoimivale õpilaste suunalisele tegevusele, mida Tartu Ärinõuandla veab, kaetud samas ka koolide ja lasteaedade õpetajate toetamine ettevõtlikkuse edendamisel,” räägib Andres Huul, MTÜ Maakondlikud Arenduskeskused juhatuse liige. „“Ettevõtlik Kool“ aitab õpetajatel jõuda võimalikult paljude laste ja noorteni nii tunnis kui väljaspool seda metoodikate mitmekesistamise ja koolikultuuri muutuse kaudu ning jälgides tulemusi „Ettevõtliku Kooli“ standardi abil. MAK-võrgustik otsib koos ministeeriumite ja koostööpartneritega aktiivselt võimalusi, et jätkata noorte ettevõtlikkuse süsteemset toetamist ka EL-i järgmisel rahastusperioodil,“ selgitab programmi olulisust Huul.\nTartumaa Omavalitsuste Liidu tegevjuht Sven Tobreluts näeb programmil olulist osa maakonna arengustrateegias. „Noorte ettevõtlus ja ettevõtlikkust on väga oluline ressurss piirkonna arenguks. Samuti haakub noorte ettevõtlikkus ning loovus maakonna kultuuristrateegiaga,“ lisab ta.\nEttevõtliku Kooli haridusprogrammiga liitunud õppeastused\nTartumaal on Ettevõtliku Kooli haridusprogrammiga liitunud Tartu lasteaed Ristikhein, Anna Haava nimeline Pala Kool, Ilmatsalu Põhikool, Tartu Hansa Kool, Tartu Descartes’i Kool, Ülenurme Gümnaasium, Laeva Põhikool ja Juhan Liivi nimeline Alatskivi Põhikool.\nAllikas: Õpetajate Leht, 10.juuni 2022